《杂诗》
宋代·李复

权利为祸根，苟合非纯士。
嗟哉凭轼生，行见烹齐市。
晴鸠不逐妇，猛虎不食子。
魏国将乐羊，齐人疑吴起，
凶险甚鸟兽，妻子自烹死。
鸣呼天壤间，亲无骨肉比。
残毒就功名，于君安可恃。
中山昔置相，尝取放麑翁。
异类犹有恩，事君必致忠。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。